**คู่มือประกอบการยื่นข้อเสนอโครงการวิจัย**

**ทุนวิจัยพัฒนาบัณฑิตศึกษา**

**ประจำปีงบประมาณ 2563**

**ผ่านระบบ NRMS**

**1. ชื่อโครงร่างวิทยานิพนธ์**

ระบุชื่อโครงร่างวิทยานิพนธ์ที่ได้รับการอนุมัติทั้งภาษาไทยและภาษาอังกฤษ

**2. ชื่อนักศึกษาผู้ขอรับทุน**

ระบุชื่อสถาบันการศึกษา สาขา คณะ เบอร์มือถือ อีเมล์ และที่อยู่ของนักศึกษาผู้ขอรับทุนให้ครบถ้วนและถูกต้อง เพื่อใช้ข้อมูลในการทำสัญญา และติดต่อประสานงาน

ทั้งนี้หากผู้ขอรับทุนประกอบอาชีพแล้ว ให้ระบุสถานที่ทำงานและที่อยู่ เพื่อประกอบการพิจารณาสำหรับโครงการวิจัยที่สามารถนำไปใช้ประโยชน์ต่อไปได้

**3. ชื่ออาจารย์ที่ปรึกษาวิทยานิพนธ์หลัก**

ระบุชื่ออาจารย์ที่ปรึกษาวิทยานิพนธ์หลัก สถาบันการศึกษา และที่อยู่สถานที่ทำงานที่สามารถติดต่อได้สะดวกให้ครบถ้วนและถูกต้อง

**4. คำสำคัญ (Keyword) ของการวิจัย**

ระบุคำสำคัญที่มีความสำคัญต่อชื่อเรื่องหรือเนื้อหาของเรื่องที่ทำการวิจัยทั้งภาษาไทยและภาษาอังกฤษให้ครบถ้วน ทั้งนี้เพื่อประโยชน์ในการนำไปใช้ในการเลือกหรือค้นหาเอกสารที่มีชื่อเรื่องประเภทเดียวกันกับเรื่องที่ทำการวิจัยได้

**5. ความสำคัญและที่มาของปัญหา**

ระบุประเด็นสำคัญที่แสดงเหตุผลของการศึกษาวิจัย โดยให้มีการทบทวนอ้างอิงวรรณกรรมที่เกี่ยวข้องและเป็นปัจจุบันด้วย

**6. วัตถุประสงค์**

ระบุวัตถุประสงค์ให้ชัดเจนและครอบคลุมการวิจัยที่ต้องการศึกษา

**7. ขอบเขตของการวิจัย**

ระบุขอบเขตของการวิจัยในเชิงปริมาณ/เชิงคุณภาพที่เชื่อมโยงกับปัญหาที่ทาการวิจัยแต่ไม่สามารถกำหนดโดยตรงในชื่อโครงการวิจัยและวัตถุประสงค์ของโครงการวิจัยได้

**8. ระเบียบวิธีวิจัย**

ระบุระเบียบวิธีการวิจัยแบบย่อที่สามารถทำให้ผู้พิจารณาโครงการทราบและเข้าใจในขั้นตอนการวิจัยได้

**9. แผนการดำเนินงานตลอดโครงการ**

ระบุกิจกรรมและช่วงระยะเวลาที่มีการดำเนินการวิจัยอย่างละเอียด โดยดำเนินการไม่เกิน 24 เดือน

**10. งบประมาณที่เสนอขอทั้งโครงการ**

ชี้แจงรายละเอียดของหมวดค่าวัสดุและค่าใช้สอยอย่างละเอียด เพื่อประโยชน์ของผู้เสนอขอรับทุน

**รายละเอียดสิ่งที่ให้การสนับสนุน** ประกอบไปด้วย

1. ค่าวัสดุ/ค่าใช้สอย เช่น ค่าเบี้ยเลี้ยงเดินทางเก็บข้อมูล, ค่าจ้างเหมาแรงงาน ฯลฯ
2. ค่าตีพิมพ์งานวิจัยลงในวารสารระดับประเทศและ/หรือนานาชาติ

: ระดับปริญญาโท จำนวน 15,000 บาท

: ระดับปริญญาเอก จำนวน 30,000 บาท

**รายละเอียดที่ไม่สามารถขอรับการสนับสนุนได้** ประกอบไปด้วย

1. ค่าตอบแทนต่างๆ เช่น เงินเดือน/ค่าธรรมเนียมการศึกษาของบัณฑิต, ค่าธรรมเนียมอุดหนุนสถาบัน, ค่าตอบแทนนักวิจัยและผู้ช่วยปฏิบัติงาน, ค่าตอบแทนอาจารย์ที่ปรึกษา, ค่าตอบแทนคณะกรรมการสอบวิทยานิพนธ์, ค่าอาหารทำการนอกเวลา
2. ค่าจ้างประมวล/วิเคราะห์ข้อมูลที่เกี่ยวข้องกับตัวเลขและแบบสอบถามต่างๆ
3. ครุภัณฑ์ และวัสดุบางชนิด เช่น เครื่องคอมพิวเตอร์, เครื่องพิมพ์, อุปกรณ์บันทึกข้อมูล,
4. เครื่องบันทึกเทป ฯลฯ
5. ค่าเดินทางและค่าที่พักในการเข้าร่วมเสนอผลงานวิจัย ระดับประเทศและระดับนานาชาติ

**11. เป้าหมายของผลผลิต (Output) และตัวชี้วัด**

ระบุผลผลิตของงานวิจัยอย่างเป็นรูปธรรมที่สามารถประยุกต์เพื่อนำไปใช้ประโยชน์ได้ ทั้งนี้ต้องระบุตัวชี้วัดที่แสดงถึงการบรรลุเป้าหมายในระดับผลผลิตที่เกิดขึ้นในด้านความประหยัด ประสิทธิภาพ ประสิทธิผล ทั้งเชิงปริมาณและคุณภาพ เวลา

**12. เป้าหมายของผลลัพธ์ (Outcome) และตัวชี้วัด**

ระบุปริมาณของผลที่เกิดขึ้นหรือผลต่อเนื่องจากผลผลิตที่มีต่อผู้มีส่วนได้ส่วนเสียและ/หรือผู้ใช้ อาทิ ชุมชน องค์กร ประเทศ สภาพแวดล้อม ในเชิงปริมาณและคุณภาพ ทั้งนี้ควรจัดทำแผนถ่ายทอดเทคโนโลยีหรือผลการวิจัยสู่กลุ่มเป้าหมายดังกล่าวและต้องระบุตัวชี้วัดที่แสดงถึงการบรรลุเป้าหมายในระดับผลลัพธ์ที่เกิดขึ้นในด้านความประหยัด ประสิทธิภาพ ประสิทธิผล ทั้งเชิงปริมาณและคุณภาพ เวลา

**13. เป้าหมายของผลกระทบ (Impact) และตัวชี้วัด**

ระบุผลกระทบของงานวิจัยที่ตามมาจากการดำเนินโครงการวิจัยและการใช้ประโยชน์โครงการวิจัย  
ทั้งในเชิงบวกและเชิงลบ ต้องระบุตัวชี้วัดที่แสดงถึงการบรรลุเป้าหมายในระดับผลกระทบ  
ที่เกิดขึ้นในด้านความประหยัด ประสิทธิภาพ ประสิทธิผล ทั้งเชิงปริมาณและคุณภาพ เวลา

**14. ประโยชน์ที่คาดว่าจะได้รับ**

แสดงความคาดหมายศักยภาพและวิธีการหรือแนวทางที่จะนำผลการวิจัยไปใช้ประโยชน์ ระบุได้มากกว่า 1 ข้อ พร้อมระบุกลุ่มเป้าหมายที่จะได้รับประโยชน์และผลกระทบจากผลงานวิจัยที่คาดว่าจะเกิดขึ้นกับกลุ่มเป้าหมายให้ชัดเจน

**15. การนำผลงานไปใช้ประโยชน์**

ระบุการนำไปใช้ประโยชน์ของงานวิจัยทั้ง ๔ เชิง ได้แก่ เชิงพาณิชย์ เชิงชุมชน/สังคม เชิงวิชาการ และเชิงนโยบาย